Document ID: 32005D0375

32005D0375
L 121/87
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 11 май 2005 година
за изменение на Решение 90/255/ЕИО по отношение на вписването на мъжките овце и кози в допълнителен раздел към родословната книга
(нотифицирано под номер С(2005) 1409)
(текст от значение за ЕИП)
(2005/375/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/361/ЕИО на Съвета от 30 май 1989 г. относно чистопородните разплодни овце и кози (1), и по-специално член 4, второ тире от нея,
като има предвид, че:
(1)
Директива 90/255/ЕИО на Комисията от 10 май 1990 г. за определяне на критериите за вписване в родословните книги на чистопородните разплодни овце и кози (2) предвижда сдруженията и организациите на животновъдите да могат да решават да вписват мъжки животни от някои породи, които са посочени в затворен списък, в допълнителен раздел към родословната книга.
(2)
За посочения списък се установи, че е непрактичен и му липсва гъвкавост, и следва да се замени от гъвкава процедура, съгласно която организациите на животновъдите ще имат възможност да използват необходимите им генетични ресурси в рамките на ясно определена и контролирана програма за развъждане.
(3)
В интерес на защитата на животинските генетични ресурси е да се позволи на одобрените организации или сдружения на животновъдите да създадат, в случаите когато е целесъобразно, приложения към родословните книги за мъжки животни, които не отговарят на критериите за вписване в основния раздел, но са ценни за запазването на породата.
(4)
Правилата за вписването на някои мъжки животни в допълнителен раздел към родословната книга и даването на възможност за вписване на поколението на такива мъжки животни в основния раздел на родословната книга следва да са достатъчно строги и да не са дискриминационни; за целта те следва да се представят за предварително одобрение на компетентния орган, посочен в Решение 90/254/ЕИО на Комисията от 10 май 1990 г. за определяне на критериите за одобрение на организациите и сдруженията на животновъди, които създават или водят родословни книги за чистопородни разплодни овце и кози (3).
(5)
Мерките, предвидени в настоящото решение, са в съответствие със становището на Постоянния комитет по зоотехника,
ПРИЕ НАСТОЯЩОТО РЕШЕНИЕ:
Член 1
Приложението към Решение 90/255/ЕИО се заменя с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 11 май 2005 година.

Labels: 6